มาสด้ากระหึ่ม
มาสด้า ในบ้านเรายังคงฉลุย ยอดขายพุ่งขึ้นต่อเนื่อง ขณะที่ภาพลักษณ์ก็แข็งปึ้กมากขึ้นเรื่อยๆ,ชาญชัย ตระการอุดมสุข ประธานบริหาร ค่ายมาสด้า เซลส์ (ประเทศไทย) ประกาศลั่นถึงความสำเร็จของมาสด้าในไทยช่วงปีงบประมาณของมาสด้า ประจำปี 2018 (ปีงบประมาณของมาสด้าจะเริ่มตั้งแต่เดือน เม.ย.ถึงเดือน มี.ค.ในปีถัดไป) ว่ามียอดขายทะลัก 70,468 คัน เพิ่มขึ้น 25% เมื่อเทียบกับปีงบประมาณ 2017,แถมในปีงบประมาณ 2018 มาสด้ายังครองส่วนแบ่งการตลาด 6.6% คิดเป็นส่วนแบ่งการตลาดที่สูงสุดเป็นอันดับสองรองจากออสเตรเลีย,วันนี้ มาสด้า ประเทศไทย จึงถูกจับตามองจากบรรดาผู้จำหน่ายรถมาสด้าในทั่วโลก เพราะมีอัตราการเติบโตสูงที่สุดในโลกถึง 2 ปีติดต่อกัน,ที่สำคัญปริมาณยอดขายที่ทะลุเกิน 70,000 คันในปีงบประมาณ 2018 ยังส่งผลให้ มาสด้า ประเทศไทย ขยับขึ้นมารั้งอันดับ 6 ของมาสด้าทั่วโลก,โดยในปีงบประมาณ 2018 รถยนต์นั่ง มาสด้า 2 ยังคงเป็นพระเอกขับเคลื่อนหลัก ได้รับความนิยมจากลูกค้ามากสุด มียอดขายถึง 48,119 คัน เพิ่มขึ้น 36% ขึ้นครองเบอร์หนึ่งในตลาดรถยนต์นั่งขนาดเล็ก 11 เดือนติดต่อกัน,ขณะที่รถปิกอัพ มาสด้า บีที-50 โปร เริ่มกลับมาได้รับความนิยมอีกครั้งหลังจากที่ปล่อยรุ่นพิเศษ มาสด้า บีที-50 โปร ธันเดอร์ ออกสู่ตลาด ด้วยยอดขายสูงถึง 7,500 คัน เติบโตเพิ่มขึ้น 29%,รวมทั้งรถอเนกประสงค์เอสยูวี มาสด้า CX-5 มียอดขายสะสมสูงถึง 6,834 คัน เพิ่มขึ้น 7%,ตามมาด้วยรถเก๋งคอมแพกต์คาร์ มาสด้า 3 ก็ร้อนแรงไม่แพ้กันมียอดขายสูงถึง 4,852 คัน,ส่วนรถฟรีสไตล์ครอสโอเวอร์ มาสด้า CX-3 ที่แม้จะเจอกับคู่แข่งรอบด้านแต่ก็สามารถทำยอดขายได้สูงถึง 3,132 คัน,สำหรับปีงบประมาณ 2019 มาสด้าตั้งเป้าขายในไทยไว้ที่ 75,000 คัน หรือเพิ่มขึ้นประมาณ 5-10%,โดยปัจจัยหลักสำคัญที่จะกระตุ้นให้ตลาดรถยนต์ในปีนี้เกิดความคึกคัก มาจากระบบเศรษฐกิจของประเทศไทยเริ่มขยายตัว และปรับตัวดีขึ้นตั้งแต่ต้นปี,ในส่วนของมาสด้าที่ขายดีเพิ่มขึ้นต่อเนื่อง นอกจากเป็นเพราะเศรษฐกิจขยายตัวต่อเนื่องและการทยอยแนะนำรถมาสด้ารุ่นใหม่ๆแล้ว ยังมาจากมาสด้าเดินหน้าพัฒนาต่อเนื่องทั้งการบริการก่อนและหลังการขาย สร้างประสบการณ์ที่ดีจากการใช้งานของลูกค้า พร้อมเพิ่มความเชื่อมั่นให้กับลูกค้า,ส่งผลให้เกิดการบอกต่อสู่คนรอบข้าง ทำให้รถมาสด้าทุกรุ่นเดินหน้ามียอดขายที่สวยงาม,ด้าน ธีร์ เพิ่มพงศ์พันธ์ รองประธานบริหารฝ่ายการตลาดและรัฐกิจสัมพันธ์ของค่ายมาสด้า เซลส์ (ประเทศไทย) กล่าวว่า ปีนี้ถือเป็นปีที่มาสด้าก้าวไปสู่การเปลี่ยนแปลงครั้งสำคัญ มาสด้าเริ่มวางแผนการสื่อสารไปยังลูกค้าเกี่ยวกับรถยนต์ในเจเนอเรชันที่ 7 หรือ G7 ซึ่งจะเปิดตัวในครึ่งปีหลัง พร้อมๆ กับรุ่นอื่นที่จะทยอยเปิดตัวในปีนี้,ปีนี้ ค่ายมาสด้า เซลส์ (ประเทศไทย) มีแผนจะเปิดตัวรถใหม่ไม่ต่ำกว่า 6 รุ่น ครอบคลุมในทุกเซ็กเมนต์ โดยเฉพาะเทคโนโลยีใหม่ๆ อาทิ มาสด้า 3 ใหม่ มาสด้า CX-8 เป็นต้น,น่าระทึกใจยิ่งนัก,อัลคาโปน,motorwars@thairath.co.th
ชาญชัย ตระการอุดมสุข ประธานบริหาร ค่ายมาสด้า เซลส์ (ประเทศไทย) ประกาศลั่นถึงความสำเร็จของมาสด้าในไทยช่วงปีงบประมาณของมาสด้า ประจำปี 2018
มาสด้า,ยอดขาย,ชาญชัย ตระการอุดมสุข,ปีงบประมาณ 2018,มาสด้า 2,อัลคาโปน,มอเตอร์วอร์ส